(Aangestuur vanaf Turkse taal)
Die Turkse tale is ’n taalfamilie van minstens 35 tale wat deur Turkse volke van Suidoos-Europa en die Middellandse See-gebied tot Siberië en Wes-China gepraat word, en daar is voorgestel dat dit saam met Mongoolse, Toengoesiese en Japannese tale, Koreaans asook Ainoe deel van die omstrede Altaïese taalfamilie uitmaak. Dié taalfamilie bestaan uit ses groepe, naamlik die Suidwestelike (Ogoesies), Suidoostelike (Karloek/Oeigoer), Khalaj, Noordwestelike (Kiptsjak), Tsjoewasjies (Oghoer) en Noordoostelike (Siberiese Turkse tale). Soms word die Turkse tale ook in twee takke verdeel: Bolgar en Algemene Turkse tale.
verspreiding: Van Suidoos-Europa tot Wes-China en Siberië
Verspreiding van Turkse tale:
Lande en outonome deelgebiede waar Turkse tale amptelike status geniet of deur die meerderheid gepraat word:
Lande met 'n amptelike Turkse taal
Outonome gebiede met 'n amptelike Turkse taal
Provinsies waar 'n Turkiese taal deur 'n meerderheid gepraat word
Lande waar 'n Turkse taal deur 'n minderheidsbevolking van minstens 50 000 mense gepraat word
1 Sprekers en eienskappe
Sprekers en eienskappeWysig
Turkse tale word deur sowat 170 miljoen mense as moedertaal gepraat, en daar is altesaam meer as 200 miljoen sprekers. Die Turkse taal met die meeste sprekers is Turks, wat hoofsaaklik in Anatolië en die Balkan gepraat word. Die moedertaalsprekers van dié streke maak 40% van alle sprekers van Turkse tale uit.
Kenmerkende eienskappe van die Turkse tale soos klinkerharmonie, saamklewing en die gebrek aan taalkundige geslag, word in al die tale aangetref. Sprekers van die verskillende Ogoesiese tale kan mekaar ook redelik goed verstaan; dit sluit in Turks, Azerbeidjans, Turkmeens en Krim-Tataars.
↑ (en) Hammarström, Harald; Forkel, Robert; Haspelmath, Martin (2017). "Turkic". Glottolog 3.0. Jena, Duitsland: Max Planck Institute for the Science of Human History. Besoek op 25 November 2018. AS1-onderhoud: Veelvoudige name: authors list (link)
(en) Boeschoten, Hendrik & Lars Johanson. 2006. Turkic languages in contact. Turcologica, Bd. 61. Wiesbaden: Harrassowitz. ISBN 3-447-05212-0
(en) Johanson, Lars & Éva Agnes Csató (ed.). 1998. The Turkic languages. London: Routledge. ISBN 0-415-08200-5.
(en) "Ethnologue: Languages of the World, Seventeenth edition, Turkic". Ethnologue. Besoek op 25 November 2018.
(en) "Turkic languages". Encyclopædia Britannica. Besoek op 25 November 2018.
Ontsluit van "https://af.wikipedia.org/w/index.php?title=Turkse_tale&oldid=1892273"